El despertar del mite:



**L’exposició de Púbol de 2025 reuneix els dissenys de moda més emblemàtics de les col·leccions anteriors i inclou peces inèdites de l’arxiu personal de Gala.**

La mostra es pot visitar fins al 7 de gener de 2026

**Púbol, 20 de març de 2025**

Atès l’interès que ha generat el cicle d’exposicions de petit format centrat en la col·lecció de vestits de Gala, enguany presentem la síntesi de l’exposició***El despertar del mite: Gala Dalí*** al Castell Gala Dalí de Púbol. La mostra compta amb les peces més destacades de les tres temporades anteriors (Col·lecció primavera-estiu, Alta costura i Tardor-hivern) que es van portar a terme en estreta col·laboració amb **La Roca Village**. A aquesta tria de 6 dissenys de moda s’hi suma una selecció de 10 accessoris, 4 dels quals no han estat exposats mai, com ara la diadema de Suzanne Rémy creada durant la dècada dels trenta i sota la influència d’Elsa Schiaparelli o un collaret dels anys setanta amb reminiscències de l’antiga Grècia que, per les seves característiques, està en línia amb les creacions dels mateix moment de l’artista Lisa Sotilis. Així mateix, complementen la mostra 5 fotografies d’autors molt propers a Gala Dalí (Horst P. Horst, Robert Descharnes i Marc Lacroix) que reflecteixen el valor que té la moda en la construcció de la seva imatge pública. El comissariat és de Bea Crespo amb la direcció artística de Montse Aguer.

Musa, esposa, representant i col·laboradora. Al llarg de la seva vida, Gala Dalí adopta diversos rols i identitats en relació amb l’artista. Es revela com una dona creativa i decidida, que sap molt bé com vol mostrar-se i que exerceix un control constant sobre la seva representació en les obres, fotografies i accions dalinianes en què participa. Segura de la imatge que vol projectar, Gala troba en les creacions d’Elsa Schiaparelli, Mimi di Niscemi o Maurice Renoma, un mitjà d’expressió i d’autodescobriment, legítim i poderós, que li permet afegir matisos a la llegenda que aspira a ser. És, per tant, part implicada en la configuració de la seva imatge mediàtica i, en certa manera, instigadora també del seu propi mite.

|  |
| --- |
|  |
|  |
| Salvador Dalí pintant Gala a Portlligat, c. 1971© Marc Lacroix |

**Estudi de la col·lecció de moda**

Aquest cicle expositiu ha estat possible gràcies a l’estudi i la catalogació dels fons extensos que conserva la Fundació Gala-Salvador Dalí i, en especial, de la col·lecció d’indumentària de Gala i Salvador Dalí, que compta amb dissenys d’alta costura dels creadors més prestigiosos del segle XX, així com dissenys prêt-à-porter i una àmplia varietat de complements de moda de procedència diversa.

A més de posar en valor el paper fonamental de la moda en la posada en escena mediàtica de Gala i Salvador Dalí, aquesta recerca permet comprendre l’esperit d’una època i establir diàlegs creatius amb personalitats, fotògrafs i dissenyadors que van tenir un paper destacat en el món de la moda.

|  |  |  |
| --- | --- | --- |
|  | Imagen que contiene traje  El contenido generado por IA puede ser incorrecto. | |
| Salvador Dalí i Gala a la casa de Portlligat, 1958. Foto R. Descharnes / © Descharnes & Descharnes sarl 2025 | **Oleg Cassini (Nova York).** Brusa, c. 1958. **White Stag (Portland).** Pantalons, dècada de 1950 | |
| Imagen que contiene ropa, vestido, camiseta  El contenido generado por IA puede ser incorrecto. |  | |
| **Elsa Schiaparelli (París).** Abric de nit, alta costura tardor-hivern 1935 | **Hubert de Givenchy (París).**  Vestit de còctel, c. 1952 | |
| Imagen que contiene interior, tabla, alimentos, cabeza  El contenido generado por IA puede ser incorrecto. | Suzanne Rémy signa aquesta diadema dels anys trenta amb decoracions vegetals que ens remeten a creacions de la mateixa dècada, d’Elsa Schiaparelli, carregades de provocació i d’un sentit de l’humor especial. Molt probablement, l’autora es va imbuir de l’estil particular de la dissenyadora italiana, mentre es formava en el seu taller de París. Rémy va ser, també, barretera en cap d’Agnès a París abans d’establir-se pel seu compte a la capital francesa.  **Suzanne Rémy (París).** Diadema amb decoracions vegetals, dècada de 1930 | |
| Imagen que contiene accesorio, collar  El contenido generado por IA puede ser incorrecto. | És interessant destacar l’atenció que Salvador Dalí atorga als accessoris en les seves obres. Pensem, per exemple, en el braçalet amb forma de serp (no conservat) que apareix a l’oli *Galarina* o bé en aquest collaret, atribuït al dissenyador americà Kenneth Jay Lane, que l’artista va representar fidelment en un dels darrers retrats que va fer de Gala, entorn a 1976.  **Atribuït a Kenneth Jay Lane (Nova York).**  Collaret, dècada de 1960 | |
| Un collar de flores  El contenido generado por IA puede ser incorrecto. | | |
| **Mimi di Niscemi (New York).** Collaret, dècada de 1960  Mimi di Niscemi, també coneguda com Princesa Mimi di Niscemi, és una dissenyadora de bijuteria femenina d’origen italià que obre la seva pròpia firma el 1960 a la ciutat de Nova York. Les seves joies maximalistes, atrevides i elaborades van aparèixer a les portades de Vogue i Harper's Bazaar durant els anys seixanta i setanta i entre les personalitats que es van interessar per les seves creacions destaquen icones d’estil com ara Jackie Kennedy i la Duquesa de Windsor. Gala, de la seva banda, recorre a aquesta peça amb motiu del rodatge del film de Jean-Christophe Averty *Autoportrait mou de Salvador Dalí* (1966).    Gala i Salvador Dalí a Portlligat en el rodatge d’Autoportrait mou de Salvador Dalí, dirigit per Jean-Christophe Averty, 1966 | | |
|  | | |
|  | | Tot en aquesta peça sembla indicar que ens trobem davant d’una joia d’autor. L’estil inspirat en l’antiga Grècia i el treball del material, situen aquest collaret prop de les creacions de l’artista d’origen grec, Lisa Sotilis, també coneguda com la “Golden Greek” i admirada per Salvador Dalí.  **Autor/a desconegut/a.**  Collaret, dècada de 1970 |
| **Una bolsa de papel  El contenido generado por IA puede ser incorrecto.** | | La vinya, símbol de fertilitat i espiritualitat, és un motiu recorrent entre els accessoris de l’exposició. En son una mostra la diadema de Suzanne Rémy i aquesta bossa de festa, d’estil zardozi, brodada a mà amb fils metàl·lics i pedres semiprecioses.  **Autor/a desconegut/a.**  Bossa de festa, dècada de 1960 |
| **Imagen que contiene vistiendo, parado, a rayas, hombre  Descripción generada automáticamente** |  | |
| **Maurice Renoma (París).** Americana, dècada de 1970. Création Jean Couten (París). Pantalons, dècada de 1970 | Gala fent de model per a l’obra *Batalla als núvols* de Salvador Dalí, 1979. Foto R. Descharnes / © Descharnes & Descharnes sarl 2025 | |

**Nou producte vinculat a l’exposició de moda**

Amb ocasió d’aquesta exposició d’indumentària, la Fundació Dalí ha treballat amb artesans locals per desenvolupar una línia exclusiva de productes inspirats en Gala i el seu vestuari com ara la ceramista Caterina Roma o Supertocadas.

**Muntatge**

El muntatge d’aquesta exposició, situada a les antigues golfes del Castell, ha estat dissenyat per Pep Canaleta de 3carme33, i el disseny gràfic ha anat a càrrec d’Alex Gifreu.

**Mencions de copyright**

Per les fotos de Dalí i Gala: drets d’imatge de Salvador Dalí i Gala reservats.

Fundació Gala-Salvador Dalí, Figueres, 2025.

**Per a més informació:**

|  |  |
| --- | --- |
| Cap de Comunicació  Imma Parada  Telèfon +34 687 416 709  [comunicacio@fundaciodali.org](mailto:comunicacio@fundaciodali.org) |  |